CELEX: 32016R0005
Language: lt
Date: 2016-01-05 00:00:00
Title: 2016 m. sausio 5 d. Komisijos reglamentas (ES) 2016/5, kuriuo dėl esminių aplinkos apsaugos reikalavimų įgyvendinimo iš dalies keičiamas Reglamentas (ES) Nr. 748/2012 (Tekstas svarbus EEE)

6.1.2016   
            
            
               LT
            
            
               Europos Sąjungos oficialusis leidinys
            
            
               L 3/3
            
         KOMISIJOS REGLAMENTAS (ES) 2016/5
   2016 m. sausio 5 d.
   kuriuo dėl esminių aplinkos apsaugos reikalavimų įgyvendinimo iš dalies keičiamas Reglamentas (ES) Nr. 748/2012
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (1), ypač į jo 6 straipsnio 2 dalį,
   kadangi:
   
               (1)
            
            
               pagal Reglamento (EB) Nr. 216/2008 6 straipsnio 1 dalį gaminiai, dalys ir prietaisai turi atitikti aplinkos apsaugos reikalavimus, nustatytus nuo 2011 m. lapkričio 17 d. taikomuose Tarptautinės civilinės aviacijos konvencijos (toliau – Čikagos konvencija) 16 priedo I ir II tomuose, išskyrus to priedo priedėlius. Sąjungos teisėje šie reikalavimai įgyvendinami Komisijos reglamentu (ES) Nr. 748/2012 (2);
            
         
               (2)
            
            
               Čikagos konvencijos 16 priedo I ir II tomai 2014 m. buvo iš dalies pakeisti – į juos įrašyti nauji triukšmo standartai;
            
         
               (3)
            
            
               todėl Reglamentas (ES) Nr. 748/2012 turėtų būti atitinkamai iš dalies pakeistas;
            
         
               (4)
            
            
               šiame reglamente numatytos priemonės yra grindžiamos nuomone, kurią pagal Reglamento (EB) Nr. 216/2008 17 straipsnio 2 dalies b punktą ir 19 straipsnio 1 dalį pateikė Europos aviacijos saugos agentūra;
            
         
               (5)
            
            
               šiame reglamente numatytos priemonės atitinka pagal Reglamento (EB) Nr. 216/2008 65 straipsnį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 748/2012 I priedo (21 dalies) 21.A.18 punkto a papunktis pakeičiamas taip:
   
      
                  „a)
               
               
                  Triukšmo reikalavimai, taikomi išduodant orlaivio tipo pažymėjimą, nustatomi pagal Čikagos konvencijos 16 priedo I tomo II dalies 1 skyriaus nuostatas ir:
                  
                              1.
                           
                           
                              jei tai yra ikigarsiniai lėktuvai, pagal I tomo II dalies 2, 3, 4 ir 14 skyrių taikytinas nuostatas;
                           
                        
                              2.
                           
                           
                              jei tai yra sraigtiniai lėktuvai, pagal I tomo II dalies 3, 4, 5, 6, 10 ir 14 skyrių taikytinas nuostatas;
                           
                        
                              3.
                           
                           
                              jei tai yra sraigtasparniai, pagal I tomo II dalies 8 ir 11 skyrių taikytinas nuostatas;
                           
                        
                              4.
                           
                           
                              jei tai yra viršgarsiniai lėktuvai, pagal I tomo II dalies 12 skyriaus taikytinas nuostatas, ir
                           
                        
                              5.
                           
                           
                              jei tai yra orlaiviai su kreipiamaisiais sraigtais, pagal I tomo II dalies 13 skyriaus taikytinas nuostatas.“
                           
                        
            
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 5 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 79, 2008 3 13, p. 1.
   
      (2)  2012 m. rugpjūčio 3 d. Komisijos reglamentas (ES) Nr. 748/2012, kuriuo nustatomos orlaivio tinkamumo skraidyti sertifikavimo, orlaivio ir susijusių gaminių, dalių bei prietaisų aplinkosauginio sertifikavimo, taip pat projektavimo ir gamybinių organizacijų sertifikavimo įgyvendinimo taisyklės (OL L 224, 2012 8 21, p. 1).